
Ministru kabineta noteikumi Nr. 779
Rīgā 2023. gada 19. decembrī (prot. Nr. 62 38. §)
Grozījumi Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai"
Izdoti saskaņā ar likuma
"Par palīdzību dzīvokļa jautājumu risināšanā"
27.1 panta pirmo daļu un Attīstības finanšu
institūcijas likuma 12. panta ceturto daļu
· Izdarīt Ministru kabineta 2018. gada 20. februāra noteikumos Nr. 95 "Noteikumi par valsts palīdzību dzīvojamās telpas iegādei vai būvniecībai" (Latvijas Vēstnesis, 2018, 38. nr.; 2020, 123A., 229. nr.; 2022, 218A. nr.) šādus grozījumus:
· 1. Papildināt ar 4.13. apakšpunktu šādā redakcijā:
· "4.13. bērna ar invaliditāti vai pilngadīgas personas ar I vai II invaliditātes grupu dzimšanas apliecības kopiju vai cita dokumenta kopiju, kas apliecina bērna vai personas tiesisko statusu, un invaliditātes apliecības vai Veselības un darbspēju ekspertīzes ārstu valsts komisijas lēmuma par invaliditāti kopiju, ja persona pretendē uz atbalsta programmas "Balsts" subsīdiju atbilstoši šo noteikumu 6.5 punktam;".
· 2. Papildināt ar 4.14. apakšpunktu šādā redakcijā:
· "4.14. šo noteikumu 4.2. un 4.3. apakšpunktā minētās personas izziņu par deklarēto dzīvesvietu."
· 3. Izteikt 6.5 punktu šādā redakcijā:
· "6.5 Ja uz šo noteikumu 6.1. un 6.2. apakšpunktā minēto personu vārda, ar kurām kopā dzīvo un kuru apgādībā ir vismaz viens nepilngadīgs bērns ar invaliditāti vai pilngadīga persona ar I vai II invaliditātes grupu, kas nav sasniegusi 24 gadu vecumu, kā arī uz šo noteikumu 6.3. un 6.4. apakšpunktā minēto personu vārda zemesgrāmatā ierakstāmas īpašumtiesības uz iegādājamo vai būvējamo dzīvojamo telpu un viņām nepieder cita dzīvojamā telpa, un šīs personas uzskatāmas par iekšzemes nodokļu maksātājiem (rezidentiem) pēdējos 12 mēnešus, un viņu vidējie ienākumi, par kuriem maksājams iedzīvotāju ienākuma nodoklis, šo noteikumu 4.9. apakšpunktā minētajos datos norādītajā iepriekšējā taksācijas gadā kopsummā bruto nepārsniedz 17 000 euro vienai personai atbilstoši šo noteikumu 6.6 punktam, šīm personām budžetā paredzamā finansējuma ietvaros vienu reizi ir pieejama atbalsta programmas "Balsts" subsīdija, nepārsniedzot 50 % no dzīvojamās telpas iegādes vai būvniecības darījuma summas. Subsīdija pieejama šādā apmērā:
· 6.51. šo noteikumu 6.1. vai 6.2. apakšpunktā minētajām personām, ja ar tām kopā dzīvo un to apgādībā ir vismaz viens nepilngadīgs bērns ar invaliditāti vai pilngadīga persona ar I vai II invaliditātes grupu, kas nav sasniegusi 24 gadu vecumu, un šo noteikumu 6.3. apakšpunktā minētajām personām – 8 000 euro;
· 6.52. šo noteikumu 6.1. vai 6.2. apakšpunktā minētajām personām, ja ar tām kopā dzīvo un to apgādībā ir vismaz viens nepilngadīgs bērns ar invaliditāti vai pilngadīga persona ar I vai II invaliditātes grupu, kas nav sasniegusi 24 gadu vecumu, un šo noteikumu 6.3. apakšpunktā minētajām personām, ja mājoklis atbilst gandrīz nulles enerģijas ēkām noteiktajām prasībām, – 10 000 euro;
· 6.53. šo noteikumu 6.4. apakšpunktā minētajām personām – 10 000 euro;
· 6.54. šo noteikumu 6.4. apakšpunktā minētajām personām, ja mājoklis atbilst gandrīz nulles enerģijas ēkām noteiktajām prasībām, – 12 000 euro."
· 4. Izteikt 6.6 punktu šādā redakcijā:
· "6.6 Šo noteikumu 6.5 punktā minētos ienākumus nosaka, summējot šo noteikumu 6.1., 6.2., 6.3. un 6.4. apakšpunktā minētās personas, solidāro aizņēmēju un galvinieka ienākumus un iegūto summu dalot ar visu šajā punktā minēto personu, kā arī to bērnu skaitu, kuri ir aizņēmēja apgādībā. Uz solidāro aizņēmēju un galvinieku neattiecina šo noteikumu 6.5 punktā minēto nosacījumu par citu dzīvojamo telpu."
· 5. Izteikt 11.2. apakšpunktu šādā redakcijā:
· "11.2. šo noteikumu 3.2.2. apakšpunktā minētajā gadījumā garantijas maksu nosaka garantētāja valdes apstiprinātajā cenrādī. Piemērojamā garantijas maksa ir publicēta garantētāja tīmekļvietnē. Garantijas piešķiršanas maksa nedrīkst pārsniegt 4,8 % no piešķirtās garantijas summas, un garantijas ikgadējā maksa nedrīkst pārsniegt 4,8 % no atlikušās garantijas summas."
· 6. Izteikt 13. punktu šādā redakcijā:
· "13. Ja pēc šo noteikumu 8. punktā minētā lēmuma pieņemšanas par garantijas sniegšanu garantētājs nav saņēmis šo noteikumu 11.1. un 11.2. apakšpunktā minēto garantijas maksu, garantija netiek sniegta."
· 7. Izteikt 14.4. apakšpunktu šādā redakcijā:
· "14.4. garantētājs nav saņēmis šo noteikumu 11.2. apakšpunktā minēto maksu;".
· 8. Papildināt ar 25.2 punktu šādā redakcijā:
· "25.2 Šo noteikumu 11.2. apakšpunkts attiecībā uz ikgadējo garantijas maksu ir piemērojams arī aizdevējiem, kuriem ir spēkā esoša garantija."

